
Nagyobb hatótávolság és élvonalbeli vezetéstámogató technológia: íme a továbbfejlesztett Puma!

· A népszerű Puma és Puma Gen-E ezentúl még többet nyújt, hiszen a vásárlók mostantól élvezhetik a megnövelt elektromos hatótávot és a “hands-off, eyes-on” (“engedd el, és csak figyelj”) BlueCruise kézhasználat nélküli vezetéstámogató technológia minden kényelmét

· Optimalizált akkumulátorának köszönhetően az elektromos Puma Gen-E akár 417 kilométert képes megtenni egyetlen töltéssel (WLTP szerinti vegyes használat mellett) 2

· A Ford forradalmian új megoldása, a BlueCruise kézhasználat nélküli vezetéstámogató technológia most először jelenik meg a márka kisebb modelljeiben is


KÖLN, Németország, 2026. március 5. – A Ford ma bejelentette, hogy fontos fejlesztésekkel érkezik a piacra a Puma 1 és a tisztán elektromos hajtású Puma Gen-E 2 új változata, csúcsmodern technológiát, kedvezőbb fogyasztást és még kifinomultabb dizájn-megoldásokat kínálva a kompakt crossoverek vásárlóinak.

A felfrissített modellek természetesen továbbra is megőrzik azokat az értékeket, amelyeknek köszönhetően a Puma lett a Ford legkelendőbb autója 2025-ben, a Puma Gen-E pedig az idei év eddig legnagyobb darabszámban értékesített elektromos járműve az Egyesült Királyságban.

“A Puma és a Puma Gen-E európai népszerűsége azt bizonyítja, hogy igencsak jól eltaláltuk a formulát,” vélekedett Christian Weingaertner, a Ford Európa személyautó-részlegének vezérigazgatója. „Most pedig mindezt újabb elemekkel gazdagítjuk: BlueCruise kézhasználat nélküli technológia bevezetésével fejlett rendszereink még elérhetőbbé válnak, így már a kisebb autók szegmenseiben is prémium vezetési élményt kínálhatunk.”

Messzebbre, kényelmesebben

A Puma Gen-E hatótávolsága már a 2024-es bevezetés idején is meggyőző volt, hiszen az autó 13,1 kWh/100 km-es energiafogyasztása akár 376 kilométernyi 3 utazást is lehetővé tett egyetlen feltöltéssel.

A megnövelt, 47 kWh hasznos kapacitású akkumulátor tökéletesített kialakításával a Ford mérnökei most 417 kilométerre növelték ezt a hatótávot, így az autó tulajdonosai messzebbre juthatnak el, vagy több napon át használhatják járműveiket újratöltés nélkül a városi forgalomban.

Ugyanakkor a Puma és a Puma Gen-E az autópályán is új távlatokat nyit a Ford kézhasználat nélküli BlueCruise vezetéstámogató technológiájának bevezetésével. 4 A mostantól a márka kisebb modelljeiben is elérhető, modern vezetéstámogató rendszer hands-off, eyes-on” (“engedd el, és csak figyelj”) jellegű vezetési élményt kínál az erre alkalmas BlueZone útszakaszokon, sokkal pihentetőbbé varázsolva a mindennapos autózást és az araszoló forgalomban haladást.

Az európai piacon a Mustang Mach-E elektromos SUV-ban 5 debütált a BlueCruise (a régióban elsőként engedélyezett ilyen jellegű rendszer), amit azóta 16 európai piacon is bevezettek6, így ez a technológia lett a kontinens legszélesebb körben elérhető ilyen rendszere. Jelenleg az autósok összesen több mint 135.000 kilométernyi, úgynevezett BlueZone szakaszon élvezhetik a rendszer kényelmét számos ország erre kijelölt útjain. 7

Felismerve a különböző autósok különböző igényeit, a Ford rugalmas megoldásokat kínál a technológia eléréséhez. Egyszeri vásárlással a BlueCruise használható további fizetési kötelezettség nélkül, de léteznek havi vagy éves konstrukciók is azok számára, akik előbb ki akarják próbálni a rendszert, vagy akiknek csak az év meghatározott szakaszaiban kell ez a funkció, például nyaraláskor vagy a rendszeres üzleti utakon. A BlueCruise-képes Pumák vásárlói egy háromhónapos próbaidőszakot is kapnak autójukkal.

Új, sikkesebb külső

A továbbfejlesztett Puma modellekben a B&O Premium Audio is frissítést kapott: a Puma ST-Line X, Puma ST és Puma Gen-E Premium változatokban alapáras rendszer teljesítménye 650 wattra nőtt, és az első ajtókba épített, magasabb specifikációjú középhang-sugárzók még az eddiginél is tökéletesebb minőségben szólnak.

Mostantól az összes Puma-változatban rendelkezésre áll a Prémium Csatlakoztatott Szolgáltatások8, 9, amellyel közvetlenül az autó infotainment rendszerén keresztül streamingelhetők a különböző szolgáltatások és játékok, sőt még karaoke funkció is elérhető, emellett pedig elérhető a felhőalapú adatokkal működő Csatlakoztatott Navigáció 9 is, aminek segítségével az autósok könnyen elkerülhetik a forgalmi torlódásokat. Mindkét rendszer használható egyszeri vásárlással, illetve havi vagy éves előfizetési konstrukciókkal.

A vásárlók mostantól még bőségesebb színpalettáról válogathatnak: a Puma Gen-E kínálatát a Cactus Grey külső fényezés gazdagítja, a Puma katalógusában pedig megjelenik az izgalmas Electric Yellow árnyalat.

BlueCruise Edition limitált modellek 

Azért, hogy a vásárlók még könnyebben elérhessék ezt a forradalmian új technológiát, a Ford mind a Puma, mind a Puma Gen-E modellből készített egy BlueCruise Edition limitált kivitelt. Ez a modellváltozat alapáron kínálja a BlueCruise-képes Vezetési Kényelem Csomagot és a BlueCruise-funkciókat, amelyek használatához semmilyen további előfizetés nem szükséges.

A BlueCruise Edition modellváltozatok első pillantásra felismerhetők különleges külső és belső dizájn-megoldásaikról; ilyen például az exkluzív Vapor Blue karosszériaszín, amit hatásosan egészít ki a tető és a külső tükörburkolatok, illetve a 18 colos könnyűfém keréktárcsák kontrasztos, fekete fényezése. Az utastérben egyedi ülésbetétek és Nordic Blue színű részletek teremtenek különleges hangulatot.

A BlueCruise Edition modellekben alapáras (és előfizetés nélkül használható) a Prémium Csatlakoztatott Szolgáltatások és a Csatlakoztatott Navigáció, akárcsak a továbbfejlesztett B&O Premium Audiorendszer.

A frissített Puma és Puma Gen-E modellek a mai naptól rendelhetők meg a hazai márkakereskedésekben.

# # #
	
1 A Puma EcoBoost Hybrid CO2-kibocsátása 122-146 g/km, üzemanyag-fogyasztása pedig 5,4-6,5  l/100 km (WLTP).

2 Teljesen feltöltött akkumulátorral a 2026-os modellévű Puma Gen-E hatótávolsága eléri a 417 kilométert. A becsült hatótávolság megállapítása a WLTP vizsgálati módszerek alapján történt

3 A Puma Gen-E teljesen feltöltött akkumulátorával. A becsült hatótávolság megállapítása a WLTP vizsgálati módszerek alapján történt. A hivatalos üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 EU direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

4 A BlueCruise kézhasználat nélküli autózás közben a vezetőnek folyamatosan figyelnie kell az előtte haladó forgalmat. A rendszer használata nem helyettesíti a biztonságos vezetést.

5 Teljesen feltöltött akkumulátorral a Mustang Mach-E hatótávolsága eléri a 600 kilométert. A becsült hatótávolság kiszámítása a WLTP vezetési ciklus szabványai szerint történt. Az adatok az összehasonlíthatóságot szolgálják, és kizárólag olyan járművekkel vethetők össze, amelyeket ugyanilyen műszaki eljárásokkal teszteltek. A tényleges hatótávolságot olyan tényezők is befolyásolhatják, mint a külső hőmérséklet, a vezetési stílus, az út jellege, a jármű állapota, a lítiumion akkumulátor kora és állapota.

6 A BlueCruise jelenleg a következő piacokon forgalmazott járművekben érhető el: Ausztria, Belgium, Csehország, Dánia, Franciaország, Nagy-Britannia, Németország, Görögország, Magyarország, Olaszország, Hollandia, Norvégia, Lengyelország, Portugália, Spanyolország és Svédország.

7 A számok a 2026 februári állapotot tükrözik.

8 A funkció elérhetősége piaconként változó. Az erre alkalmas járművekhez 90 napos ingyenes próbaidőszak jár, ami a jármű forgalomba helyezésétől számított 11 hónapon belül aktiválható.

9 Ne vezessen zavaró körülmények hatása alatt. Ha lehetséges, használja a rendszerek hangvezérlését. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

A Ford Motor Company
A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. A vállalat mindezt három, vásárlóközpontú üzletágon keresztül biztosítja: az egyik az ikonikus belsőégésű motoros és hibrid hajtású járműveket tervező Ford Blue, a másik a forradalmian újszerű, és szoftveres megoldásaikkal kivételes digitális élményeket biztosító EV-ket tervező Ford Model e, a harmadik pedig a Ford Pro, amely segít a céges vásárlóknak, hogy az igényeikre szabott járművek és szolgáltatások segítségével átformálják és fellendítsék vállalkozásukat. Mindemellett a Ford pénzügyi szolgáltatásokat is nyújt a Ford Motor Credit Company révén. A Ford mintegy 171.000 embert foglalkoztat világszerte. Amennyiben több információra van szüksége a Fordról, termékeinkről vagy a Ford Credit vállalatról, kérjük, keresse fel a www.corporate.ford.com vagy a www.ford.hu honlapot

	 

	 

	 

	 

	 







Sajtóközlemények, kapcsolódó anyagok, fotók és videók: www.fordmedia.eu or www.media.ford.com.
Kövessen minket a www.linkedin.com/company/ford-in-europe, a www.youtube.com/FordNewsEurope, a www.instagram.com/FordNewsEurope, a www.threads.net/@fordnewseurope és a www.tiktok.com/@FordNewsEurope közösségi oldalakon

